text: [{"text_idx": "#000003", "text": "680: Hoggaa salaatan harka eessa bira kaayan?"}, {"text_idx": "#000004", "text": "Gaafii: Namni tokko tokko hoggaa salaatu harka isaa gad diriirsee salaata. Warri harka isaanii osoo qomarra hin kaayanne gad diriirsanii salaatan salaatni isaanii akkam?"}, {"text_idx": "#000005", "text": "Deebisaa: Wayta salaataa harka bitaa qoma irra kaayatanii harka mirgaa ammoo harka bitaa gubbaan kaayuun sunnaa Nabii keenyaati SAW. Nabiin keenya SAW \u201cAkka anaa salaatu na argitanitti salaataa\u201d jedhan. Haa ta\u2019u malee warri harka isaanii gad diriirsanii salaatanillee, salaatni isaanii dogongora jechuudhaa miti. namni akkanaa nama sababa mazhabaatiin haala garagaraa hordofuudhaaf dirqameedha. Kanaafuu namoota haala Kanaan salaatan yoo argines kara hin taanetti fudhatuu hin barbaachisu. Haaluma gaariidhaan sunnaan Nabii keenyaa akkana jennee isaan barsiisuun barbaachisaadha."}, {"text_idx": "#000006", "text": "Sahal ibn Sa\u2019ad Rabbi isarraa haa jaalatuu akka gabaasetti, \u2018namoonni wayta salaatan harka isaanii kan mirgaa harka isaanii kan bitaa irra akka kaayan ajajamaniiran\u2019 jedhe. (Sahiih Al Bukhaarii, 740)"}, {"text_idx": "#000007", "text": "Ibn Abbaas Rabbi isarraa haa jaalatuu akka gabaasetti, Ergamaan Rabbii SAW akkana jedhan, \u201cNuti ergamtoonni Rabbii suhuura keenya akka tursiisnuu fi faxara keenya ammoo akka daddafsiifnu, wayta salaatnu ammoo harka keenya kan mirga harka bitaa irra akka keenyu ajajamneerra.\u201d (Ibn Hibbaan sahiihaa isaa keessatti galmeesse, 3/13-14)"}, {"text_idx": "#000008", "text": "Hadiisota kanniin lamaan irraa hubatuu akka dandeenyutti namni hoggaa salaatu harka isaa gad diriirsu dogongora dalaguurratti argama jechuudha."}, {"text_idx": "#000009", "text": "Ibn Abd al Barr akkana jedhe, \u201cwanti addaa kan Nabiyyii irraa gabaafame hin jiru. Sahaabonnii fi Taabi\u2019oonni hundi harka isaanii qoma gubbaa kaayachuurratti walii galaniiru.\u201d"}, {"text_idx": "#000011", "text": "Barataa Maalikii keessaa tokko kan ta\u2019e Al Baajiin akkana jedhe, \u201cMaalik harka qomarra kaayachuun jibbamaadha kan jedheef, namni aadiin harka qoma irra kaayatuun dirqama salaata keessaa seha. Yoo harka qomarra hin kaayanne salaatni waan jalaa badu itti fakkaata.\u201d"}, {"text_idx": "#000012", "text": "Yaada kanarraa hubatuun akka danda\u2019amutti harka qomarra kaayatuun sunnaa Rasuulaa ta\u2019uu isaati. Akka gabaasaaleen tokko tokko ibsanitti imaamu Maalik qaadii ta\u2019i jedhamee gaafatamnaan dide. Sababa kanaafis reebamee ture. Tumaa Kanaan waan harki isa miidhameef, harka isaa qomarra kaayatuu dhiisee gad diriirsee salaate. Namoonni isaa akkasitti salaatu argan ammoo sunnaan isa itti fakkaatee hordofan."}, {"text_idx": "#000013", "text": "wanti beekamuu qabu, osoo imaamu Maalik harka isaa diriirsee salaateeyyuu, ajaja Rasuula Rabbiitu SAW irra fudhatama argachuu qabaata. Ajaja imaama kamiituu olitti kan bakka argatuu qabuu fi xiyyeeffannaa keessa galfamuu kan qabu waan Rasuulli SAW ajajaniidha."}, {"text_idx": "#000014", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]